CELEX: 52015PC0381
Language: ro
Date: 2015-07-31
Title: Propunere de DECIZIE A CONSILIULUI relative à la position de l'Union européenne concernant le règlement intérieur du Comité APE prévu par l’accord d’étape vers un accord de partenariat économique entre la Communauté européenne et ses États membres, d’une part, et la partie Afrique centrale , d’autre part

COMISIA EUROPEANĂ
            Bruxelles, 31.7.2015
            COM(2015) 381 final
            2015/0166(NLE)
            Propunere de
            DECIZIE A CONSILIULUI
            relative à la position de l'Union européenne concernant le règlement intérieur du Comité APE prévu par l’accord d’étape vers un accord de partenariat économique entre la Communauté européenne et ses États membres, d’une part, et la partie Afrique centralex0002, d’autre part
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea Africa Centrală compusă în prezent din Republica Camerun, pe de altă parte, a fost semnat la 15 ianuarie 2009 și este aplicat cu titlu provizoriu începând din 4 august 2014. 
            
            
               Articolul 92 din acordul menționat instituie un Comitet APE care este responsabil cu administrarea tuturor domeniilor vizate de acord și cu realizarea tuturor sarcinilor menționate în acesta.
            
            
               Articolul 92 precizează, de asemenea, că părțile convin asupra componenţei, organizării şi funcţionării Comitetului APE.
            
            
               2.TEMEI JURIDIC, SUBSIDIARITATE ȘI PROPORȚIONALITATE
            
            
               Propunerea include un proiect de decizie a Consiliului Uniunii Europene bazat pe articolul 218 alineatul (9) din Tratatul privind funcționarea Uniunii Europene vizând să instituie o poziție a Uniunii Europene. În trecut au fost adoptate decizii similare în vederea adoptării regulamentelor de procedură ale altor acorduri de parteneriat economic.
            
            
               Această decizie a Consiliului cuprinde în anexă un proiect de decizie de luat de către Comitetul APE într-una din sesiunile sale viitoare, care conține o anexă cu un proiect de regulament de procedură pentru Comitetul APE. Acest regulament de procedură a fost aprobat și parafat de cele două părți cu ocazia reuniunii inaugurale a Comitetului APE care a avut loc în 11-12 mai 2015 la Bruxelles.
            
            
               3.REZULTATELE EVALUĂRILOR EX-POST, ALE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI
            
            
               Obligația de a institui un regulament de procedură este prevăzută în acordul intermediar. Cele două părți la acord s-au consultat în prealabil, iar textul a fost aprobat și parafat de ele cu ocazia reuniunii inaugurale a Comitetului APE care a avut loc în 11-12 mai 2015 la Bruxelles.
            
            
               Nu s-a efectuat nicio evaluare a impactului prezentei propuneri deoarece prezenta inițiativă nu are impact economic, social sau ecologic direct.
            
            
               4.IMPLICAȚII BUGETARE
            
            
               
                  Implicațiile bugetare sunt limitate la cheltuielile administrative.
               
            
            
               2015/0166 (NLE)
            
            
               Propunere de
            
            
               DECIZIE A CONSILIULUI
            
            
               privind poziția Uniunii Europene cu privire la Regulamentul de procedură al Comitetului APE prevăzut în Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea Africa Centrală
                  1
               , pe de altă parte
            
            
               CONSILIUL UNIUNII EUROPENE,
            
            
               având în vedere Tratatul privind Uniunea Europeană și Tratatul privind funcționarea Uniunii Europene, în special articolele 207 și 209, precum și articolul 218 alineatul (9),
            
         
         
            
               având în vedere decizia 2009/152/CE a Consiliului privind semnarea și aplicarea cu titlu provizoriu a Acordului interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea Africa Centrală, pe de altă parte
                  2
               ,
            
            
               având în vedere propunerea Comisiei Europene,
            
            
               întrucât:
            
            
               (1)Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea Africa Centrală, pe de altă parte, a fost semnat la 15 ianuarie 2009 și este aplicat cu titlu provizoriu începând din 4 august 2014.
            
            
               (2)Articolul 92 din acordul menționat instituie un Comitet APE care este responsabil cu administrarea acordului și cu realizarea tuturor sarcinilor menționate în acesta.
            
            
               (3)Articolul 92 prevede că părțile convin asupra componenţei, organizării şi funcţionării Comitetului APE.
            
            
               (4)Uniunea Europeană trebuie să stabilească poziția pe care urmează să o ia în ceea ce privește adoptarea regulamentului de procedură pentru Comitetul APE,
            
            
               ADOPTĂ PREZENTA DECIZIE:
            
            
               Articolul 1
            
            
               Poziția Uniunii Europene în vederea adoptării deciziei Comitetului APE prevăzut de Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea Africa Centrală, pe de altă parte, cu privire la regulamentul său de procedură, se bazează pe proiectul de decizie a Comitetului APE anexat la prezenta decizie.
            
            
               Schimbări minore la proiectul de decizie, care nu aduc nicio modificare substanțială, sunt permise fără a fi nevoie de o nouă decizie a Comisiei sau a Consiliului.
            
            
               Articolul 2
            
            
               După adoptare, decizia Comitetului APE se publică în Jurnalul Oficial al Uniunii Europene.
            
            
               Articolul 3
            
            
               Prezenta decizie intră în vigoare la data adoptării.
            
            
               Adoptată la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  În acest stadiu și în sensul Acordului interimar în vederea încheierii unui acord de parteneriat economic, Africa Centrală se compune din Republica Camerun, care este singura țară care l-a semnat și ratificat până în prezent.
               
               
                  
                     (2)
                  JO L 57, 28.2.2009, p 1.
               
            
      
    ---documentbreak--- 
      
         
               COMISIA EUROPEANĂ
            Bruxelles, 31.7.2015
            COM(2015) 381 final
            ANEXĂ
            la
            Decizia Consiliului
            privind poziția Uniunii Europene cu privire la Regulamentul de procedură al Comitetului APE prevăzut în Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea Africa Centrală, pe de altă parte
            
               
         
         
            
               ANEXĂ
            
            
               DECIZIA DIN NR. …/2015 A COMITETULUI APE
            
            
               Instituit prin Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea Africa Centrală, pe de altă parte, cu privire la adoptarea Regulamentului de procedură al Comitetului APE
            
            
               COMITETUL APE, 
            
            
               având în vedere Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea Africa Centrală, pe de altă parte (denumit în continuare „acordul”), semnat la Bruxelles la 15 ianuarie 2009 și aplicat cu titlu provizoriu începând din 4 august 2014, 
            
            
               întrucât, potrivit acordului menționat anterior și în conformitate cu prezenta decizie, Africa Centrală este compusă din Republica Camerun,
            
            
               având în vedere articolul 92 din acord cu privire la Comitetul APE, 
            
            
               având în vedere că acordul prevede că părțile convin asupra componenței, organizării și funcționării Comitetului APE, 
            
            
               DECIDE: 
            
            
               Articolul 1
            
            
               Regulamentul de procedură al Comitetului APE este instituit astfel cum s-a stabilit în anexă. 
            
            
               Respectivul Regulament de procedură nu aduce atingere niciunor norme speciale prevăzute în acord sau care pot fi stabilite de Comitetul APE. 
            
            
               Articolul 2
            
            
               Prezenta decizie intră în vigoare de la data semnării acesteia. 
            
            
               Adoptată la …, ...
            
            
                     
                        Pentru Republica Camerun 
                     
                  
                  
                     
                        Pentru Uniunea Europeană
                     
                  
               
               ANEXĂ
            
            
               REGULAMENTUL DE PROCEDURĂ AL COMITETULUI APE
            
            
               Instituit prin Acordul interimar în vederea încheierii unui acord de parteneriat economic între Comunitatea Europeană și statele sale membre, pe de o parte, și partea Africa Centrală, pe de altă parte
            
         
         
            
               CAPITOLUL I:
            
            
               DISPOZIȚII GENERALE
            
            
               Articolul 1
            
            
               Sarcinile Comitetului APE
            
            
               Comitetul APE este responsabil de administrarea tuturor domeniilor vizate de prezentul acord și de realizarea tuturor sarcinilor menționate în prezentul acord.
            
            
               Comitetul APE are în special următoarele sarcini: 
            
            
               1.În domeniul comerțului: 
            
            
               a.să supravegheze și să asigure introducerea și aplicarea corespunzătoare a dispozițiilor acordului. În acest scop, el va trebui să examineze și să recomande domeniile prioritare de cooperare;
            
            
               b.să evalueze rezultatele obținute în cadrul acordului și să îmbunătățească, dacă este cazul, dispozițiile acordului;
            
            
               c.să ia măsuri în vederea evitării litigiilor și/sau rezolvării litigiilor care rezultă din interpretarea sau aplicarea acordului;
            
            
               d.să monitorizeze evoluția integrării regionale și a relațiilor economice și comerciale dintre părți;
            
            
               e.să monitorizeze și să evalueze impactul punerii în aplicare a acordului asupra dezvoltării durabile a părților;
            
            
               f.să discute și să ia toate măsurile care pot avea ca efect promovarea comerțului, a investițiilor și a oportunităților de afaceri între părți;
            
            
               g.să poarte dezbateri pe marginea subiectelor ce decurg din acord sau a oricăror alte subiecte care ar putea compromite urmărirea obiectivelor din acord.
            
            
               2.În domeniul cooperării pentru dezvoltare:
            
            
               a.să asigure aplicarea dispozițiilor referitoare la cooperarea pentru dezvoltare menționate în domeniul de aplicare al acordului;
            
            
               b.să monitorizeze și să coordoneze împreună cu ceilalți parteneri punerea în aplicare a dispozițiilor de cooperare prevăzute în acord;
            
            
               c.să examineze periodic prioritățile în domeniul cooperării enunțate în acord și să formuleze recomandări cu privire la includerea de noi priorități, dacă este cazul;
            
            
               d.să se asigure de implementarea ghidului anexat la acord.
            
            
               CAPITOLUL II
            
         
         
            
               ORGANIZARE
            
            
               Articolul 2
            
            
               Componență și președinție
            
            
               1.Comitetul APE este compus, pe de o parte, din reprezentanți ai Uniunii Europene și, pe de altă parte, din reprezentanți ai Republicii Camerun, care pot fi miniștri sau înalți funcționari. 
            
            
               2.Trimiterea la „părți” din regulamentul de procedură este în conformitate cu definiția prevăzută la articolul 95 din acord. 
            
            
               3.Președinția Comitetului este deținută prin rotație, pentru o perioadă de douăsprezece luni, de către un reprezentant al Uniunii Europene și de un reprezentant al Republicii Camerun. Prima perioadă a președinției începe la data primei reuniuni a Comitetului și se încheie la 31 decembrie în anul următor. Președinția este asigurată întâi de un reprezentant al Republicii Camerun. 
            
            
               Articolul 3
            
            
               Observatori 
            
            
               1.Reprezentanți ai Comisiei Comunității Economice și Monetare a statelor din Africa Centrală (CEMAC) și ai Secretariatului General al Comunității Economice a statelor din Africa Centrală (CEEAC) sunt invitați să participe la toate reuniunile Comitetului APE în calitate de observatori.
            
            
               2.Părțile pot decide să invite la reuniunile Comitetului APE, în calitate de observatori, reprezentanți ai societății civile și ai sectorului privat, precum și experți sau orice altă persoană la alegerea lor. 
            
            
               3.Comitetul APE poate decide să nu permită participarea observatorilor la o anumită parte a unei reuniuni unde sunt dezbătute chestiuni sensibile și nici la luarea deciziilor.
            
            
               Articolul 4
            
            
               Secretariatul
            
            
               Comisia Europeană și Republica Camerun asigură, prin rotație, pentru perioade de douăsprezece luni, secretariatul Comitetului APE. Aceste perioade coincid cu deținerea președinției Comitetului APE. 
            
            
               Articolul 5
            
            
               Subcomitete
            
            
               Pentru exercitarea cu eficacitate a competențelor sale, Comitetul poate constitui subcomitete, aflate în subordinea lui, însărcinate cu tratarea unor subiecte specifice ce decurg din acord. În acest scop, Comitetul stabilește componența și sarcinile acestor subcomitete.
            
            
               CAPITOLUL III
            
            
               FUNCȚIONARE
            
            
               Articolul 6
            
         
         
            
               Decizii și recomandări
            
            
               1.Comitetul APE își adoptă deciziile și recomandările prin consens. 
            
            
               2.Comitetul APE poate decide să supună atenției Consiliului de miniștri ACP-UE, definit la articolul 15 din Acordul de parteneriat între membrii grupului statelor din Africa, zona Caraibilor și Pacific (ACP), pe de o parte, și Comunitatea Europeană și statele sale membre, pe de altă parte (denumit în continuare „Acordul de la Cotonou”), orice chestiune generală ridicată în cadrul acordului și care prezintă interes comun pentru statele ACP și pentru Uniunea Europeană (UE). 
            
            
               3.În perioada dintre reuniuni, Comitetul APE poate adopta decizii sau recomandări prin procedură scrisă în cazul în care ambele părți convin astfel. O procedură scrisă este alcătuită dintr-un schimb de note între părți. 
            
            
               4.Deciziile sau recomandările Comitetului APE poartă titlul de „Decizie” sau „Recomandare” și sunt urmate de un număr de serie, de data adoptării actului și de o indicație referitoare la conținutul lor. Fiecare decizie specifică data intrării sale în vigoare. 
            
            
               5.Deciziile și recomandările adoptate de Comitetul APE sunt autentificate de către un reprezentant al Comisiei Europene în numele părții Uniunii Europene și de către un reprezentant al Republicii Camerun. 
            
            
               6.Deciziile și recomandările se transmit părților ca documente ale Comitetului APE. 
            
            
               Articolul 7
            
            
               Corespondență
            
            
               1.Toată corespondența adresată Comitetului APE se transmite secretariatului său. 
            
            
               2.Secretariatul asigură transmiterea corespondenței adresate Comitetului APE către președinția Comitetului și, atunci când este cazul, difuzarea sa ca documente menționate la articolul 10 din prezentul regulament de procedură către punctul de contact al fiecărei părți, definit la articolul 92 din acord. 
            
            
               3.Secretariatul trimite punctelor de contact ale fiecărei părți corespondența din partea președinției Comitetului APE și, atunci când este cazul, o difuzează ca documente menționate la articolul 10 din prezentul regulament de procedură către ceilalți membri ai Comitetului APE. 
            
            
               Articolul 8
            
            
               Reuniuni
            
            
               1.Comitetul APE se reunește la intervale regulate care nu depășesc un an și organizează reuniuni extraordinare, ori de câte ori circumstanțele o impun și în urma deciziei comune a părților. 
            
            
               2.Fiecare reuniune a Comitetului APE se desfășoară în locul și la data decise în comun de către părți. 
            
            
               3.Partea care asigură președinția convoacă reuniunile Comitetului APE după consultarea celeilalte părți.
            
            
               4.Convocările se trimit participanților cu cel târziu 15 zile înainte de data la care are loc reuniunea. 
            
            
               Articolul 9
            
            
               Delegații
            
         
         
            
               Înaintea fiecărei reuniuni, președinția Comitetului este informată cu privire la componența prevăzută a delegațiilor Uniunii Europene, a Republicii Camerun și cu privire la eventualii observatori.
            
            
               Articolul 10
            
            
               Documente
            
            
               În cazul în care deliberările Comitetului APE se întemeiază pe documente scrise conexe, secretariatul numerotează și difuzează aceste documente ca documente ale Comitetului APE cu cel puțin 14 zile înainte de începerea reuniunii. 
            
            
               Articolul 11
            
            
               Ordinea de zi a reuniunilor
            
            
               1.Secretariatul Comitetului APE stabilește o ordine de zi provizorie pentru fiecare reuniune, pe baza propunerilor formulate de către părți. Secretariatul Comitetului APE transmite ordinea de zi punctelor de contact ale fiecăreia dintre părți cu cel puțin 15 zile înainte de începerea reuniunii. 
            
            
               2.Ordinea de zi provizorie include punctele pentru care secretariatul a primit o cerere de includere cu cel târziu 21 de zile înainte de începutul reuniunii, deși aceste puncte nu vor fi incluse pe ordinea de zi provizorie decât în cazul în care documentele conexe relevante au fost transmise secretariatului până cel târziu la data trimiterii ordinii de zi provizorii. 
            
            
               3.Comitetul APE adoptă ordinea de zi la începutul fiecărei reuniuni. Punctele care nu figurează pe ordinea de zi provizorie pot fi înscrise pe ordinea de zi în cazul în care părțile convin astfel. 
            
            
               4.Președinția Comitetului APE poate invita, în cazul în care părțile sunt de acord, experți care să participe la reuniunile sale, pentru a prezenta informații pe teme specifice.
            
            
               5.Secretariatul poate, cu acordul părților, să reducă termenele indicate la alineatele (1) și (2), pentru a lua în considerare cerințele unui caz particular. 
            
            
               Articolul 12
            
            
               Proces-verbal
            
            
               1.La sfârșitul fiecărei reuniuni, se prezintă un rezumat al concluziilor care este semnat de membrii Comitetului APE.
            
            
               2.Secretariatul întocmește în termen de maximum o lună un proiect de proces-verbal pentru fiecare reuniune.
            
            
               3.Procesul-verbal rezumă, ca regulă generală, fiecare punct al ordinii de zi, specificând, unde este cazul:
            
            
               a)toate documentele prezentate Comitetului APE; 
            
            
               b)orice declarație a cărei înscriere a fost cerută de către un membru al Comitetului APE; 
            
            
               c)deciziile adoptate, recomandările făcute, declarațiile convenite și concluziile adoptate cu privire la puncte specifice. 
            
            
               4.Procesul-verbal include, de asemenea, o listă a participanților la Comitetul APE, precum și o listă a membrilor delegațiilor care îi însoțesc și o listă a eventualilor observatori prezenți la reuniune.
            
         
         
            
               5.Procesul-verbal este aprobat în scris de ambele părți în termen de două luni de la data reuniunii. După ce a fost aprobat, secretariatul semnează două copii ale procesului-verbal și fiecare dintre părți primește un original al acestor documente autentice.
            
            
               Articolul 13
            
            
               Publicitate
            
            
               1.În afara cazului în care părțile decid altfel, reuniunile Comitetului APE nu sunt publice.
            
            
               2.Fiecare dintre părți poate decide publicarea deciziilor Comitetului APE, în propria sa publicație oficială.
            
            
               CAPITOLUL IV
            
            
               DISPOZIȚII FINALE
            
            
               Articolul 14
            
            
               Regimul lingvistic
            
            
               1.Limbile de lucru ale Comitetului APE sunt limbile oficiale comune părților.
            
            
               2.Comitetul APE deliberează și își adoptă deciziile și recomandările pe baza documentelor și a propunerilor pregătite în una dintre limbile la care se face trimitere la alineatul (1). 
            
            
               Articolul 15
            
            
               Cheltuieli
            
            
               1.Fiecare parte suportă cheltuielile rezultate în urma participării sale la reuniunile Comitetului APE, atât în ceea ce privește cheltuielile cu personalul, de deplasare și de ședere, cât și cheltuielile poștale și de telecomunicații. 
            
            
               2.Cheltuielile privind organizarea reuniunilor și reproducerea documentelor sunt suportate de partea care organizează reuniunea.
            
            
               3.Cheltuielile privind prestarea de servicii de interpretare în cadrul reuniunilor și traducerea deciziilor și a recomandărilor în limbile de lucru ale Comitetului APE sunt suportate de partea care organizează reuniunea. Cheltuielile privind prestarea de servicii de interpretare în cadrul reuniunilor și traducerea deciziilor și a recomandărilor în limbile de lucru ale Comitetului APE sunt suportate de partea care organizează reuniunea.
            
            
               Articolul 16
            
            
               Modificarea regulamentului de procedură
            
            
               Prezentul regulament de procedură poate fi modificat printr-o decizie a Comitetului APE, în conformitate cu articolul 6 alineatul (1).